Prostredníctvom nadačného fondu Telekom a nadácie Pontis Cirkevná spojená škola v Humennom získala micro:bity. Najmenšie programovateľné teliesko na trhu, ktoré hravou formou vtiahnu žiakov a študentov do skutočného sveta programovania.
Projekt napriek dištančnej forme výučby odštartovali 8.2.2021. Úvodné stretnutie žiakov v online prostredí obohatil pracovník záchrannej zdravotnej služby končiaci VŠ urgentnej zdravotnej starostlivosti, zdravotník a absolvent Cirkevnej spojenej školy Jakub Blišák. Vo svojom príhovore, ktoré sprevádzali praktické ukážky, poukázal žiakom na najdôležitejší orgán ľudského tela srdce a prístroje slúžiace na jeho monitorovanie a záchranu. Týmto mu chceme mu poďakovať, že v období, keď tieto vzácne profesie sú najviac skúšané, si našiel čas a venoval ho žiakom. Vďaka patrí aj pani Mgr. Emílii Harmaňošovej zdravotnej sestre a členke organizácie Červený kríž.
Poviete si, čo má srdce spoločné s micro:bitmi, s programovaním? To je výzva, nad ktorou sa budú žiaci zamýšľať na hodinách informatiky. Pokúsia na naprogramovať micro:bity, ktoré budú monitorovať činnosť ľudského srdca, počítať kroky a záťaž srdca, signalizovať v prípade ohrozenia činnosti srdca. Jednoducho povedané - vytvoriť vlastný inteligentný záchranný systém.